ที่ประชุมคณะมนตรีประชาคมเศรษฐกิจอาเซียน เห็นชอบประเด็นขับเคลื่อนเศรษฐกิจ 13 ข้อ มั่นใจได้ข้อสรุปครบปีนี้
ที่ประชุมคณะมนตรีประชาคมเศรษฐกิจอาเซียน เห็นชอบประเด็นขับเคลื่อนเศรษฐกิจ 13 ข้อ มั่นใจได้ข้อสรุปครบปีนี้นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังเป็นประธานการประชุมคณะมนตรีประชาคมเศรษฐกิจอาเซียน (AEC Council) ครั้งที่ 18 ว่า การประชุมครั้งนี้ถือเป็นการประชุมด้านเศรษฐกิจครั้งสุดท้าย ในฐานที่ไทยเป็นประธานอาเซียน โดยที่ประชุมครั้งนี้เห็นชอบประเด็นด้านเศรษฐกิจที่ไทยในฐานะประธานอาเซียนผลักดันให้อาเซียนร่วมดำเนินการให้สำเร็จในปีนี้ 13 ประเด็น ล่าสุดได้ดำเนินการไปสำเร็จไปแล้ว 8 ประเด็น อาทิ การจัดทำแผนการดำเนินการตามกรอบบูรณาการด้านดิจิทัลของอาเซียน และแนวทางการพัฒนาแรงงานมีทักษะผู้ประกอบวิชาชีพเพื่อรับมือกับการปฏิวัติอุตสาหกรรมครั้งที่ 4 (4IR) ขณะที่ในช่วงการประชุมสุดยอดอาเซียนครั้งที่ 35 คาดว่าจะมีความสำเร็จเพิ่มเติมอีก 2 ประเด็นคือ การประกาศแถลงการณ์ว่าด้วยการเปลี่ยนแปลงอุตสาหกรรมของอาเซียนไปสู่อุตสาหกรรม 4.0 และการสรุปผลการเจรจาความตกลงหุ้นส่วนทางเศรษฐกิจระดับภูมิภาคหรือ (อาร์เซป) อย่างไรก็ตามมั่นใจว่าประเด็นที่เหลืออยู่จะสามารถผลักดันไปสู่ความสำเร็จครบทั้ง 13 ประเด็นได้ภายในสิ้นปีนี้นอกจากนี้ ยังได้มีการหารือการเตรียมการประชุมผู้นำอาเซียน (อาเซียน ซัมมิท) ครั้งที่ 35 ที่จะเกิดขึ้นในวันที่ 2 พฤศจิกายนนี้ ซึ่งไทยจะต้องให้ความเห็นชอบข้อมูลสรุปความคืบหน้าการดำเนินการภายใต้ประชาคมเศรษฐกิจอาเซียน ที่จะรายงานต่อผู้นำและรับทราบประเด็นด้านเศรษฐกิจที่จะปรากฏในร่างแถลงการของประธานการประชุมสุดยอดอาเซียน รวมทั้งรายชื่อเอกสารผลลัพธ์ทางด้านเศรษฐกิจที่จะเสนอต่อที่ประชุมสุดยอดอาเซียนครั้งนี้ด้วย